cyanic-selkie/wikianc huggingface dataset:
Ելենա Տուրչինսկայա
Կենսագրություն
Ներկայումս ապրում է Սանկտ Պետերբուրգում ։ Սանկտ Պետերբուրգի Ի. Ե. Ռեպինի անվան գեղանկարչության, քանդակագործության և ճարտարապետության պետական ակադեմիական ինստիտուտի (Ռեպինի անվան ինստիտուտ) արվեստների տեսության և պատմության ֆակուլտետի ռուսական արվեստի ամբիոնի պրոֆեսոր է ։
Արտաքին հղումներ
Կատեգորիա:Խորհրդային արվեստաբաններ Կատեգորիա:Ռուս արվեստաբաններ Կատեգորիա:Արվեստագիտության թեկնածուներ Կատեգորիա:Ռուսաստանի նկարիչների միության անդամներ
Հենրի Ֆարնամ
Հենրի Ուոլկոտ Ֆարնամ (Henry Walcott Farnam,, ամերիկացի տնտեսագետ, Յեյլի համալսարանի պրոֆեսոր, 1911 թվականին Ամերիկյան տնտեսական ասոցիացիայի նախագահ։
Կենսագրություն
Հենրին ծնվել է 1853 թվականի նոյեմբերի 6-ին ԱՄՆ-ի Կոնեկտիկուտ նահանգի Նյու Հեյվեն քաղաքում՝ Ջոն Հոուլենդի ժառանգների ընտանիքում, որը 1620 թվականին եկել էր Անգլիայից «Մեյֆլաուեր» նավով։ Հայրը՝ Հենրի Ֆարնամը, եղել է Ռոք Այլենդ երկաթուղու նախագահը և Յեյլի համալսարանին կից Շեֆիլդի գիտական դպրոցի հիմնադիր Ջոզեֆ Շեֆիլդի գործընկերը։ Հայրը հրաժարական է տվել 1863 թվականին։ Մայրը Էնն Սոֆի Ուիթմանն էր (1816-1904)։ Ուսումը սկսել է Ֆարմինգթոնում, այնուհետև երկու տարի սովորել է Ֆրանսիայում և չորս տարի Գերմանիայի Հայդելբերգի և Վեյմարի վարժարաններում։ 1870-1871 թվականներին սովորել է Քոնեքթիքութ նահանգի Նյու Հեյվեն քաղաքի Հոփքինսի միջնակարգ դպրոցում ։
1874 թվականին ստացել է բակալավրի աստիճան Յեյլի քոլեջում, իսկ 1876 թվականին արժանացել է մագիստրոսի աստիճանի Յեյլի բարձրագույն դպրոցում։ Այնուհետև ուսումը շարունակել է Բեռլինի համալսարանում և Գյոթինգենի համալսարանում, իսկ 1878 թվականին արժանացել է դոկտորի աստիճանի Ստրասբուրգի համալսարանում ։
Վերադառնալով Յեյլի համալսարան՝ 1879-1880 թվականներին դասավանդել է լատիներեն, իսկ 1880 թվականին դարձել է պոլիտէկոնոմիայի պրոֆեսոր, 1912-1918 թվականներին՝ տնտեսագիտության պրոֆեսոր։ Վաստակավոր պրոֆեսորը հրաժարական է տվել 1918 թվականին։ 1903-1918 թվականներին աշխատել է Յեյլի բարձրագույն դպրոցի ֆակուլտետում, 1881-1903 թվականներին եղել է Շեֆիլդի գիտական դպրոցի խորհրդի անդամ, 1910-1911 թվականներին՝ Քոնեքթիքութ նահանգի բարեգործական կազմակերպությունների և ուղղիչ հիմնարկների կոնֆերանսի նախագահ։ 1923 թվականին Յեյլի համալսարանում արժանացել է Legum Doctor պատվավոր աստիճանի ։
Ընտանիք
1890 թվականի հունիսի 26-ին Հենրին ամուսնացել է Էլիզաբեթ Ալհեմ Քինգսլիի՝ բժիշկ Ուիլյամ Քինգսլիի (1824-1896) և Հաննա Լուիզ Ափհեմ Քինգսլիի (1824-1884) դստեր հետ, իսկ 1890 թվականի հուլիսից կնոջ հետ ճամփորդել է Հեռավոր Արևելք, Ճապոնիա, Չինաստան, Հնդկաստան, Եգիպտոս։ Նրանք ունեցել են երկու դուստր՝ Լուիզա Ուիթմենը և Քեթրին Քինգսլին, և մեկ որդի՝ Հենրի Վ. Ֆարնամը ։
Սուրբ Լյուդովիկոս արքայի կամուրջը (ֆիլմ, 1929)
Սուրբ Լյուդովիկոս արքայի կամուրջը (The Bridge of San Luis Rey), Չարլզ Բրեբինի 1929 թվականի ամերիկական դրաման։
Սյուժե
Դեպքերը տեղի են ունենում XVIII դարում։ 1714 թվականի հուլիսի 20-ին` Կուսկոյի և Լիմայի միջև կառուցվում է բարձր կամուրջ, որը 5 մարդու մահվան պատճառ է դարձել։ Ֆրանցիսկյան միաբանությունը փորձում է պարզել, թե արդյոք 5 մարդկանց մահը Աստծո կամքով է եղել, և ինչու է Աստված հենց այդ մարդկանց ընտրել ։
Մրցանակներ
1930 թվականին արժանացել է Օսկար մրցանակին` լավագույն գեղարվեստական-բեմադրվող ֆիլմ անվանակարգում (Սեդրիկ Գիբոնս)։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1929 ֆիլմեր Կատեգորիա:Ամերիկյան պատմական ֆիլմեր Կատեգորիա:Անգլերեն ֆիլմեր Կատեգորիա:Օսկարակիր ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան ֆիլմեր Կատեգորիա:MGM ֆիլմեր Կատեգորիա:Ամերիկյան վեպերի էկրանավորումներ
Էպինեֆրին (դեղամիջոց)
Էպինեֆրին, ադրենալին, օրգանիզմում հանդիպող հորմոն, որն օգտագործվում է նաև որպես դեղամիջոց ։ Էպինեֆրինը որպես դեղամիջոց օգտագործվում է տարբեր հիվանդագին վիճակների՝ անաֆիլաքսիայի, սրտի կանգի, ասթմայի նոպայի, մակերեսային արյունահոսությունների և այլնի բուժման նպատակով ։ Ներշնչական ուղիով այն կարող է օգտագործվել կռուպի ախտանիշները մեղմելու համար ։ Ներմուծվում է ներերակային, միջմկանային, ներմաշկային և ներշնչական ճանապարհներով ։
Հաճախ հանդիպող կողմնակի էֆեկտներից են դողը, տագնապը և առատ քրտնարտադրությունը ։ Կարող է դիտվել նաև հաճախասրտություն և արյան ճնշման բարձրացում ։ Երբեմն առաջանում են սրտի ռիթմի խանգարումներ ։ Հղիության և կրծքով կերակրման ժամանակ օգտագործման անվտանգությունը դեռևս անհայտ է ։
Էպինեֆրինը որպես հորմոն արտադրվում է մակերիկամների, և գլխուղեղի որոշ խումբ նեյրոների կողմից։ Վերջիններս այն օգտագործում են որպես նյարդամիջնորդանյութ ։ Էպինեֆրինը կարևոր դեր է խաղում «կռվիր-կամ-փախիր» պատասխանի ժամանակ՝ մեծացնելով սրտի արտամղման ծավալը, կմախքային մկանների արյունամատակարարումը, բարձրացնում է արյան մեջ գլյուկոզայի մակարդակը, լայնացնում է բբերը ։ Նշված փոփոխությունները արդենալինն առաջացնում է՝ ազդելով ալֆա և բետա ադրենընկալիչների վրա ։ Էպինեֆրինը հայտնաբերվում է շատ բազմաբջիջ և միաբջիջ օրգանիզմներում, սակայն դեղամիջոցի մեծ մասը սինթեզվում է սինթետիկ ճանապարհով ։
Առաջին անգամ անջատվել է Ջոկիչի Տակամինեի կողմից 1901 թվականին, բժշկական նպատակներով կիրառվել է 1905 թվականից ։ Էպինեֆրինն ընդգրկված է առողջապահության համաշխարհային կազմակերպության հիմնական դեղերի ցանկում ։ Հանդիսանում է ջեներիկ դեղամիջոց ։ 2020 թվականին ԱՄՆ-ում էպինեֆրինը նշանակվել է 1,000,000 անգամ ։
Կիրառում
Էպինեֆրինն օգտագործվում է անաֆիլաքսիայի, սրտի կանգի, ասթմայի նոպայի, մակերեսային արյունահոսությունների և այլ հիվանդագին վիճակների բուժման նպատակով ։ Պատմականորեն օգտագործվել է բրոնխոսպազմի և հիպոգլիկեմիայի բուժման նպատակով, սակայն ներկայումս դրանց բուժման նպատակով կիրառվում են ընտրողական β2 ադրենոմիմտիկներ (օրինակ՝ սալբուտամոլ)։
Սրտային խնդիրներ
էպինեֆրինը հաճախ օգտագործվում է սրտի կանգի ժամանակ, սակայն ապացուցված չէ, որն այն կարող է ապահովել երկարաժամկետ ապրելիություն ։ Այնուամենայնիվ այն նպաստում է ինքնաբուխ շրջանառության վերադարձի վերականգմանը ։ Ներերակային ճանապարհով ներմուծման դեպքում էպինեֆրինը տրվում է ամնեն 3-5 րոպեն մեկ ։
Անաֆիլաքսիա
Էպինեֆրինը ընտրության դեղամիջոց է անաֆիլաքսիայի դեպքում։ Հաճախ օգտագործվող էպինեֆրինի ինքնաներարկիչները պարունակում են 0.3 մգ էպինեֆրին (0.3 մլ, 1:1000)։ Դրանք նախատեսված են ալերգիկ ռեակցաիների, այդ թվում՝ խայթոցների, կոնտրաստ նյութերի, դեղերի նկատմամբ առաջացող անֆաիլքասիայի անհետաձգելի բուժման, ինչպես նաև այն մարդկանց համար, որոնց անամնեզում առկա է անֆիլակտիկ ռեակցիաներ հայտնի ալերգենների նկատմամբ։ 30 կգ և ավել քաշ ունեցողներին ցուցված է ներարկել մեկ դեղաչափ էպինեֆրին՝ ըստ անհրաժեշտության ավելացնելով դեղաչափը։ Երեխաների համար օգտագործվում է ավելի փոքր դեղաչափ   ։
Ասթմա
Ասթմայի նոպայի կանխարգելման նպատակով ենթամաշկային կամ միջմկանային ներմուծման դեպում ադեկվատ դեղաչափը 0,3-0,5 մգ է ։
Բարձ խնամակցության և ներքին ակտիվության (դեղի ընկալչին կապվելու և համապատասխան էֆեկտ առաջացնելու հատկություն) պատճառով էպինեֆրինի բարձր դեղաչափերը ասթմայի դեպքում կարող են բերել վտանգավոր կողմնակի էֆեկտների առաջացման ։
Կռուպ
Ռացեմիկ էպինեֆրինը պատմականորեն կիրառվել է կռուպի բուժման նպատակով ։ Ռացեմիկ էպինեֆրինը ադրենալինի 2 էնանթիոմերների 1:1 հարաբերությամբ խառնուրդն է։ Ակտիվ բաղադրիչը L-ձևն է ։ Ռացեմիկ ադրենալինը, խթանելով շնչուղիների լորձաթաղանթի ալֆա-ադրենընկալիչները, բերում է անոթասեղման և այտուցի նվազման։ Իսկ բետա-ադրենընկալիչների միջոցով թուլացնում է բրոնխների հարթ մկանները ։
Տեղային անզգայացում
Ադրենալինը պոտենցում է տեղային անզգայացնողների՝ լիդոկայինի, բուպիվակային ի ազդեցության տևողությունը և այս դեղերի հետ զուգակցված օգտագործվում է տեղային և ինտրատեկալ անզգայացման նպատակով։ Այն երկարացնում է տեղային անզգայացնողի թմրեցնող և շարժիչ նյարդը բլոկավորող էֆեկտներըը մոտ 1 ժամով ։ Ադրենալինի և տեղային անզգայացնողների խառնուրդը երբեմն կարող է առաջացնել խուճապային գրոհ ։
Կոկայինի հետ զուգակցված օգտագործվում է քթի վիրահատությունների ժամանակ ։
Վերին շնչուղիների նեղացում
Այտուցի հետևանքով առաջացած վերին շնչուղիների նեղացումը և ստրիդորը կարող են վերացվել էպինեֆրինով ։
Կողմնակի էֆեկտներ
Ադրենալինի կողմանակի էֆեկտներն են սրտխփոցը, հաճախասրտությունը, առիթմիաները, տագնապը, խուճապային գրոհները, դողը, զարկերակային գերճնշումը և թոքերի սուր այտուցը։ Էպինեֆրինի հիմքով աչքի կաթիլները, որոնք հաճախ օգտագործվում են գլաուկոմայի բուժման նպատակով, կարող են բերել շաղկապենու, ծիածանաթաղանթի, ոսպնայկի և ցանցաթաղանթի ադրենոքրոմ գունակների առաջացման։
Էպինֆերինը հազվադեպ կարող է առաջացնել Տակոցուբո կարդիոմիոպաթիայ ։
Էպինեֆրինը հակացուցված է ոչ ընտրողական բետա պաշարիչներ ընդունողներին, քանի որ կարող է բերել ծանր գերճնշման և ուղեղային արյունազեղման ։
Ազդեցության մեխանիզմ
Էպինեֆրինը ադրենաընկալիչների հիմնական տեսակների՝ α1, α2, β1, β2 և β3 ոչ ընտրողական համակորդ է ։ Առաջացնում է նաև որոշ մետաբոլիկ փոփոխություններ։ Կապվելով α-ադրենընկալիչների հետ ընկճում է ենթաստամոքսային գեղձի կողմից ինսուլինի ձերբազատումը, լյարդում և մկաններում խթանում է գլիկոգենոլիզը, ինչպես նաև խթանում է գլիկոլիզը և մկաններում արգելակում է ինսուլին-միջնորդված գլիկոգենոգենզը ։ Կապվելով β-ադրենընկալիչներին՝ խթանում է ենթաստամոքսային գեղձի կողմից գլյուկագոնի ձերբազատումը, բարձրացնում է մակուղեղի կողմից ադրենոկորտիկոտորպ հորմոնի(ԱԿՏՀ) ձերբազատումը, իսկ ճարպային հյուսվածքում խթանում է լիպոլիզը։ Այս էֆեկտների արդյունքում արյան մեջ բարձարնում է գլյուկոզի և ճարպաթթուների մակարդակը, որոնք հանդիսանում են էներգիայի աղբյուր օրգանիզմի համար ։ Սրտի պսակաձև զարկերակներում գերակշռում են β2 ընկալիչները, որոնց հետ ադրենալինի կապումը բերում է այդ անթոների լայնացման, և սրտամկանի արյունամատակարարման մեծացման ։
Ադրենալինը, կապվելով ծայրամասային զարկերակների α1-ադրենընկալիչների հետ, բերում է անոթասեղման և ծայրամսային անոթային դիմադրության բարձրացման, իսկ սրտում տեղակայված β1-ընկալիչների միջոցով մեծացնում է սրտի արտամղման ծավալը։ Ծայրամսային արյունամատակարարման թուլացման նպատակը սրտի և ուղեղի ադեկվատ արյունամատակարարման ապահովումն է ։ Այսպիսով ադրենալինը լավացնում է մակրոշրջանառությունը մազանոթային պուլի արյան հաշվին ։
Պատմություն
Առաջին անգամ մակերիկամներից ադրենալինի մզվածքը ստացել է լեհ ֆիզիոլոգ Նապոլեոն Ցիբուլսկին 1895 թվականին։ Մզվածքը, որը գիտնականը անվանում էր nadnerczyna, պարունակում էր ադրենալին և այլ կատեխոլամիններ ։ Ամերիկացի ակնաբույժ Վիլյամ Բեյթսը 1986 թվականին հայտաբերել է ադրենալինի օգտագործման արդյունավետությունը ակնային վիրաբուժության մեջ ։ Ճապոնացի քիմիկոս Ջոկիչի Տակամինեն և իր ընթերակա Կեիզո Ուենական 1900 թվականին իրարից անկախ հայտնաբերեցին ադրենալինը, իսկ 1901 թվականին Ջոկիչի Տակամինեն ոչխարների և ցլերի մակերիկամներից անջատեց մաքուր ադրենալին ։ Առաջին անգամ 1904 թվականին լաբորատոր պայմաններում ադրենալինը իրարից անկախ սինթեզել են Ֆրիդրիխ Ստոլցը և Հների Դրիսդալ Դակինը 1904 թվականին ։
Վաճառքային անուններ
Հաճախ հանդիպող վաճառքային անուններն են՝ Asthmanefrin, Micronefrin, Nephron, VapoNefrin և Primatene Mist.
Դեղաձևեր և դեղաչափեր
Էպինեֆրինը հասանելի է ինքնաներարկիչների ձևով։
Բրոնխիալ ասթմայի գրոհի կանխարգելման համար ԱՄՆ-ում առկա ԵՆ էպինեֆրինի հատուկ դեղաչափով ինհալյատորներ ։ Այն թողարկվել է 1963 թվականին Armstrong Pharmaceuticals-ի կողմից ։
Ադրենալինի հաճախ օգտագործվող լուծույթներում ադրենալինի կոնցենտրացիան 2.25 % միավոր զանգված/ծավալում է, որը պարունակում է 22,5 մգ ադրենալին 1մլ-ում։ Աերոզոլերում նրա կոնցենտրացիան 1 %։
Արտաքին հղումներ
Կատեգորիա:Ամիններ Կատեգորիա:Թերապիա Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Դեղեր Կատեգորիա:Շտապ օգնություն
Քրիզանթեմով աղջիկը
Քրիզանթեմով աղջիկը (Dziewczynka z chryzantemami), յուղանկար, որն ստեղծվել է 1894 թվականին, լեհ պոստիմպրեսիոնիստ նկարչուհի Օլգա Բոզնանսկայի (1865–1940) կողմից։ Այն պահվում է Կրակովի ազգային թանգարանի 19-րդ դարի լեհական արվեստի պատկերասրահում ։
Նկարագրություն
Նկարը պատկերում է փոքրիկ աղջկա, որը կանգնած է՝ ձեռքին սպիտակ քրիզանթեմ։ Աղջկա գունատ, մտահոգ դեմքը շփոթված ու անկեղծ արտահայտություն ունի։ Նա ունի բաց կարմիր մազեր, փոքրիկ կարմիր շուրթեր և թեթևակի փայլող սև աչքեր։ Նրա հագին կապույտ ու մոխրագույն գույների պարզ զգեստ է։ Աղջկա ստվերը պարզ տեսանելի է նրա հետևում գտնվող պատի վրա։ Կտավում պակասում են սուր գծերն ու ընդգծումները, թե' աղջկա պատկերը, թե' ֆոնը կազմված են ներկի բազմաթիվ կետերից։
Վերլուծություն
«Քրիզանթեմով աղջիկը» կտավը նկարչի ամենաշատ ներկայացված աշխատանքներից մեկն է ։ Այն պատկերվել է 1894 թվականին, Մյունխենում։ Նկարչուհին հիացած էր Ջեյմս Ուիսթլերի նկարչական սկզբունքներով և ծանոթացել էր Փարիզում տարածված միտումների հետ, ինչի արդյունքում նա մերժել էր Մյունխենի դպրոցի սկզբունքները։ Նա որոշում է դեմ գնալ երեխաների դիմանկարներ պատկերելու համար ընդունված սկզբունքներին, որտեղ երեխաները սովորաբար կրում էին էլեգանտ ու թանկարժեք հագուստ և պատկերվում էին հարուստ կահավորանքով սենյակներում կամ բնության շքեղ տեսարանների ֆոնին։ Փոխարենը Բոզնանսկան պատկերել է երեխաներին չեզոք ֆոնին։ Ըստ Ուրսզուլա Կողակովսկա-Զաուխայի՝ նկարն «ստեղծում է խորության, տխրության, խորհրդավորության ու փոքրացման մթնոլորտ», որոնք հիշեցնում են Մորիս Մետերլինկի բանասատեղծությունները, ում Բոզնանսկան բարձր էր գնահատում։
1896 թվականին Gazette des Beaux-Arts ամսագրի համար գրախոսական գրելիս Ուիլյամ Ռիթերը նշել է, որ «նա էնիգմատիկ երեխա է, որ խենթացնում է նրանց, ովքեր իրեն երկար են նայում»։ Երեխայի անմեղության զգացումը, նրա հանգիստ դիրքն ու դեմքի նուրբ գծերը հակասության մեջ են նկարի մելանխոլիկ ու շփոթված տրամադրության հետ։ Նկարիչն աղջկա հոգեկան վիճակն ու նրան շրջապատող միջավայրը նրբորեն է պատկերել, ինչը ցույց է տվել արվեստագետի հետաքրքրությունը գրականության ու արվեստի այդ շրջանում հայտնված նոր միտումների հանդեպ ։
(846) Լիպերտա
(846) Լիպերտա (Lipperta), աստերոիդ աստերոիդների հիմնական գոտում։ Հայտնաբերվել է 1916 թվականի նոյեմբերի 26-ին Կ. Գիլենբերգի կողմից Բերգդորֆում ։
Միջին հեռավորությունը Արեգակից կազմում է 3,124933 ա. մ., առավելագույնը մոտենում է 2,5512 ա. մ. հեռավորության վրա և հեռանում 3,6987 ա. մ. ։ Արեգակի շուրջ մեկ ամբողջական պտույտ է կատարում 2017,71 երկրային օրվա ընթացքում, իր ուղեծրով շարժվելով միջինում 0,17842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,26° անկյուն։
Լիպերտա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։ Ըստ Տոլենի սպեկտրալ դասակարգման պատկանում է C դասին ։
Ինտս Դալդերիս
Ինտս Դալդերիս (լատիշերեն՝ Ints Dālderis, ), լատվիացի երաժիշտ և քաղաքական գործիչ, սկզբում՝ Լատվիայի ժողովրդական կուսակցության, ապա՝ «Նոր դարաշրջան» կուսակցության, այնուհետև՝ «Միասնության» և, վերջում՝ «Շարժում՝ հանո՛ւն»-ի անդամ ։ 2009 թվականի մարտի 12-ից մինչև 2010 թվականի նոյեմբերի 3-ը եղել է Լատվիայի մշակույթի նախարարը ։
Կենսագրություն
1990-1995 թվականներին սովորել է Լատվիայի Յազեպս Վիտոլսի անվան երաժշտական ակադեմիայում։ 1999-ից աշխատել է Լատվիայի ազգային սիմֆոնիկ նվագախմբում, ինչպես նաև՝ լատվիական ազգային օպերայում և Լիեպայայի սիմֆոնիկ նվագախմբում։ 2005-2006 թվականներին եղել է լատվիական ազգային օպերայի տնօրենը, միաժամանակ սկսել է դասավանդել Լատվիայի երաժշտական ակադեմիայում։ 2006-ից 2008 թվականներին եղել է մշակույթի գծով ազգային խորհրդի անդամ։ 2006-2009 թվականներին գլխավորել է Լատվիայի ազգային սիմֆոնիկ նվագախումբը։ 2009 թվականի մարտի 12-ին ստանձնել է Լատվիայի մշակույթի նախարարի պաշտոնը՝ ժողովրդական կուսակցության քվեով։ 2010 թվականի մարտի 19-ին, այն բանից հետո, երբ ժողովրդական կուսակցությունը հայտարարել է կառավարող կոալիցիայից իր դուրս գալու մասին, Դալդերիսն էլ հայտարարել է, որ դուրս է գալիս կուսակցությունից և մնում մշակույթի նախարար ։ 2010 թվականի հունիսին անդամագրվել է «Նոր դարաշրջան» կուսակցությանը, որի անունից խորհրդարանական մանդատ է ստացել 2010 թվականի ընտրություններում։ 2010 թվականի նոյեմբերի 3-ին հրաժեշտ է տվել նախարարի պաշտոնին, բայց հաջորդ տարում նրան չի հաջողվել սեյմ՝ խորհրդարան անցնել։
Աշխատել է որպես երկրի նախագահի խորհրդական, իսկ 2013 թվականին տեղական ինքնակառավարման մարմինների ընտրություններում ընտրվել է Ռիգայի խորհրդի անդամ ։ 2014 թվականի խորհրդանական ընտրություններում ընտրվել է 12-րդ գումարման սեյմի պատգամավոր՝ «Միասնություն» կուսակցության ցուցակով ։ 2017 թվականին միացել է Դանիելս Պավլուտսի հիմնած Kustība Par!,(«Շարժում՝ հանո՛ւն») խմբավորմանը ։
Ծանոթագրություններ
Կատեգորիա:Լատիշ երաժիշտներ Կատեգորիա:Լատվիայի քաղաքական գործիչներ
Վանո Խոջաբեկյան
Վանո Գեորգիի Խոջաբեկյան, թիֆլիսահայ ինքնուս գծանկարիչ։
Կենսագրական
Ծնվել է 1876 թվականին Թիֆլիսում։ Սկսել է նկարել 14 տարեկանից։ 1904 թվականից սովորել է Արվեստը խրախուսող ընկերության դպրոցում՝ որը չի ավարտել։ 1916 սկսել է ցուցադրել գործերը։ 1921 թվականին այցելել է Երևան և նկարել հայ գաղթականներին։ Մահացել է 1925 թվականին Թիֆլիսում ։
Եղել է մանրավաճառ եղբոր աշակերտը, երկաթուղային սևագործ բանվոր, Թիֆլիսի թեյարանների, ճաշարանների, ՈՒՆԻՈՆ սրճարանի, Ռուսթավելու և փոքր թատրոնների բարապան, պահակ, նույնիսկ՝ գերեզմանափոր։ Նկարել սկսել է մանկուց։ 1904-ին ընդունվել է Թիֆլիսի Գեղարվեստերը խրախուսող կովկասյան ընկերության նկարչական դպրոցը, բայց ընտանեկան ծանր պայմանների պատճառով չի ավարտել։ 1916-ին մասնակցել է Թիֆլիսի Փառքի տաճարի (այժմ՝ Վրաստանի արվեստի թանգարան) պատկերահանդեսին։
1917-ին դարձել է Թիֆլիսի Հայ արվեստագետների միության անդամ. մասնակցել նրա ցուցահանդեսներին։ Նա հին Թիֆլիսի ժողովրդական հանդեսների ու ժողովրդական խավերի նկարիչ-տարեգիրն էր (հարսանեկան, խրախճանային և ծիսական դրվագներ, տեսարաններ կինտոների, արհեստավորների, գյուղացիների կյանքից)։ Խոջաբեկյանի կերպարները խոսում են, ունեն կենդանի նկարագիր։ Շեշտված ողբերգականությամբ են տոգորված նրա կյանքի վերջին շրջանի՝ հայ գաղթականությանը պատկերող մատիտանկարները (Գաղթականները հացի հերթում, Որբանոցի բակում, Գաղթականների պարը)։ Շրջապատող կյանքի բազմազան երևույթների բարդ հյուսվածքում Խոջաբեկյանը նշմարել ու ընդգծել է առավել էականը, այն, ինչ ցայտուն բնորոշում է պերսոնաժի (լինի հին Թիֆլիսի հարուստ թե կինտո, քելեխ ուտող, թե զուռնաչի, հարսանքավոր, թե Երևանի կամ Էջմիածնի գաղթական) և տեղական ու ազգային այլ առանձնահատկություններ։ Խոջաբեկյանի մատիտանկարները պահպանվում են Հայաստանի Պետական Պատկերասրահում, Վենետիկի Ս. Ղազար կղզու թանգարանում, Վրաստանի արվեստի, Մոսկվայի Արևելքի ժողովուրդների արվեստի թանգարաններում և այլուր։
Ծանոթագրություններ
Կատեգորիա:Հայ նկարիչներ Կատեգորիա:Ինքնուս նկարիչներ Կատեգորիա:Հայ գծանկարիչներ
Անտոնիոսի պարթևական արշավանք
Անտոնիոսի պարթևական արշավանք, Հռոմեական հանրապետության եռապետ Մարկոս Անտոնիոսի նախաձեռնությամբ կազմակերպված արշավանք Պարթևստանի դեմ՝ Միջագետքում և Ատրպատականում հաստատվելու համար ։ Տեղի է ունեցել մ.թ.ա. 40 - մ.թ.ա. 33 թվականներին։ Նախահարձակ են եղել պարթևները մ.թ.ա. 40 թվականին, որից երկու տարի անց վերականգնվել է Հռոմեական հանրապետության սահմանը։ Այդքանով ավարտվել են հռոմեացիների հաջողությունները։
Հուլիոս Կեսարը ծրագրել էր ներխուժել Պարթևստան, բայց նրան սպանել էին նախքան դա իրականացնելը։ Մ.թ.ա. 38 թվականին Մարկոս Անտոնիոսը մեծ ուժերով գալիս է Առաջավոր Ասիա։ Հաշվի առնելով Մարկոս Կրասսոսի կազմակերպած արշավանքի փորձը, որ պարթևների դեմ արշավել էր Միջագետքի տափաստաններով, նա ծրագրում արշա­վել Հայկական լեռնաշխարհ և Ատրպատականի վրայով։ Մ.թ.ա. 37 թվականին արևելյան պրովինցիաների կառավարիչ Պուբլիուս Վենտիդիուս Բասսուսը Եփրատ գետի հովտով ներխուժում է Մեծ Հայք։ Որոդես II-ի (մ.թ.ա. 57-38) սպանությունից հետո գահ բարձրացած Հրահատ IV-ը (մ.թ.ա. 37-2) պատրաստ չէր օգնություն ուղարկել Արտավազդին։ Դրսից ոչ մի օգնություն չստանալով՝ հայոց արքան ընդունեց «հռոմեական ժողովրդի դաշնակցի ու բարեկամի» պարտավորությունները ։
Միանալով տարածաշրջանային թագավորություններին, նրա ուժերը հասան 100,000-ի։ Բայց արշավանքն ավարտվեց պարտությամբ` հստակ ռազմավարության բացակայության պատճառով։ Պլուտարքոսը նշել է, երբ հռոմեացիները նահանջեցին պարթևական տարածքից և «ոտք դրեցին Հայաստանում, ծովից ցամաք տեսած նավաստիների պես, ողջունեցին այն ու արցունքոտ աչքերով միմյանց ուրախությամբ գրկախառնվեցին»։
Խաղաղության բանակցությունները սկսվեցին օգոստոսին։
Պատմություն
Մ.թ.ա. 60 թվականին Հռոմում ստեղծվում է առաջին եռապետությունը։ Հուլիոս Կեսարի, Գնեոս Պոմպեոսի և Մարկոս Կրասսոսի ձեռքում կենտրոնացավ Հռոմեական հանրապետության ռազմաքաղաքական իշխանությունը։ Նրանց ոլորտում ընկան համապատասխանաբար Ալպերի հարավային լանջերը, Պիրենեյան թերակղզին և Արևելյան Միջերկրականը։ Բացի Կրասսոսից՝ մյուս երկուսն ընդարձակեցին իրենց ազդեցության և տերության սահմանները։ Կրասսոսի կազմակերպած արևելյան արշավանքը (մ.թ.ա. 54 - 53) ավարտվեց անհաջողությամբ ։ Կայսր դառնալուց հետո Հուլիոս Կեսարը նպատակ էր դրել արշավանք կազմակերպել դեպի Պարթևստան մ.թ.ա. 44 թվականին և վրեժխնդիր լինել հռոմեական բանակի պարտությունից։ Դա պետք է իրագործվեր Դակիայի (այժմ՝ Ռումինիա) խաղաղեցումից հետո ։ Այն ձախողվեց Կեսարի սպանության պատճառով։
Մ.թ.ա. 43 թվականին Հռոմում ստեղծվում է երկրորդ եռապետությունը՝ Մարկոս Անտոնիոսի, Մարկոս Լեպիդոսի և Գայոս Օկտավիանոսի գլխավորությամբ։ Արևելքն այս անգամ բաժին ընկավ Անտոնիոսին ։
Արշավանք Փոքր Ասիա
Մ.թ.ա. 40 թվականին Որոդես II-ի պարթևական և Արտավազդ Բ-ի հայկական զորքերը հարձակվեցին Հռոմի կողմից վերահսկվող Սիրիայի և Հրեաստանի վրա։ Հրեա քահանայապետ և խամաճիկ ղեկավար Հիրկան II-ը բանտարկվեց և ուղարկվեց Սելևկիա (Տիզբոնից ոչ հեռու)։ Նրա փոխարեն նշանակվեց Անտիգոնոս II-ը, որը նախկին թագավոր Արիստոբուլոս II-ի միակ որդին էր, որին հռոմեացիները մ.թ.ա. 63 թվականին գահընկեց էին արել՝ փոխարենը քահանայապետ (բայց ոչ թագավոր) նշանակելով Հիրկան II-ին։ Սիրիայից և Պաղեստինից բազմաթիվ հույներ, ասորիներ և հրեաներ բերվեցին Մեծ Հայք և բնակեցվեցին հարավային քաղաքներում ։
Փոքր Ասիայում պարթևները դաշնակցեցին Կեսարի նախկին գեներալ Տիտոս Լաբիենոսի որդի Կվինտոս Լաբիենոսի հետ, որը, շարժվելով արևմուտք՝ պարտության մատնեց Լուցիոս Դեցիդիոս Սաքսայի հռոմեական զորքերին ։ Մ.թ.ա. 38 թվականին արևելյան պրովինցիաների կառավարիչ Պուբլիուս Վենտիդիուս Բասսուսը հասավ Փոքր Ասիա՝ Կոմագենեի Զևգմա քաղաքի մոտ։ Պարթևները ավելի քան 40 օր ծախսել էին կամուրջներ կառուցելու և այս վայրում Եփրատը հատելու համար, իսկ Վենտիդիոսը օգտագործել է դրանք սեփական զորքերի համար։ Երբ պարթևներն ընդամենը 500 քայլ էր հեռու, հռոմեացիների կողմից անսպասելի հարձակումը հանգեցրեց պարթևների պարտության։ Այս ճակատամարտը տեղի ունեցավ տասնհինգ տարի առաջ նույն օրը, երբ Խառանի ճակատամարտում զոհվել էր Մարկոս Կրասսոսը։ Այս հաղթանակից հետո գրավվեց ամբողջ Սիրիան և Պաղեստինը։ Մարկոս Անտոնիոսի և եգիպտական ​​թագուհի Կլեոպատրա VII-ի օգնությամբ Հիրկան Երկրորդի փեսան՝ Հերովդեսը, մ.թ.ա. 37 թվականին վերադարձավ Երուսաղեմ։ Հռոմեական բանակը հասավ Եփրատ գետին՝ Մեծ Հայքի և պոնտահպատակ Փոքր Հայքի սահմանին։ Այդ ձմեռն Անտոնիոսը անցկացրեց Աթենքում։
Արշավանք Ատրպատական
Մ.թ.ա. 36 թվականին անցնելով Եփրատ և Արաքս գետերի հովիտներով, իր բանակին միացնելով հայկական 13000-անոց զորք, Մարկոս Անտոնիոսը ներխուժում է Ատրպատական (այսօր՝ Իրանական Ադրբեջան)։ Անտոնիոսը փորձել է շուտ հասնել դրա մայրաքաղաք Գանձակ-Փրաասպա, քանի դեռ Հրահատ IV-ը չէր հասցրել իր օժանդակ զորքերն ուղարկելու քաղաքի կայազորին օգնության։ Պլուտարքոսի վկայությամբ, Անտոնիոսը երեք հարյուր սայլով փոխադրել է պաշարողական մեքենաներ, այդ թվում պարսպակործան մի խոյ՝ 80 ոտնաչափ (մոտ 24 մետր) երկարությամբ։ Արդյունքում հռոմեական զորքերը շարժվել են դանդաղ, ուստի Անտոնիոսը թողել է պաշարող մեքենաները, իսկ ինքը հիմնական ուժերով շարժվել է Փրաասպա։ Հիմնական զորքերի հետ միասին Ատրպատականի կենտրոն չեն հասել նաև հայկական ուժերը։ Ատրպատականում մնացած լեգեոնների վրա հարձակվեցին և ամբողջովին ոչնչացրին պարթևական զորքերը։ Չնայած ճակատամարտի ժամանակ ներկա էին Արտավազդ Բ-ն և նրա հեծելազորը, սակայն նրանք չմիջամտեցին։ Անտոնիոսի զորքերը պաշարեցին Փրաասպան, կարճ ժամանակում պաշարվածներին օգնության են հասել Հրահատ IV-ի 40,000 պարթևական և 10,000 մարական հեծյալները ։ Օգոստոս-հոկտեմբերին տեղի է ունենում Փրաասպայի ճակատամարտը, որն ավարտվել է հռոմեացիների պարտությամբ ։
Հռոմեացիները նահանջեցին դեպի Արաքս գետ։ Հազարավոր լեգեոներներ մահացան նահանջի ժամանակ՝ ցուրտ ձմռան պատճառով։ Անտոնիոսը կորցրեց հռոմեական բանակի ավելի քան քառորդ մասը։ Մարկոս Անտոնիոսն Արաքս գետը անցավ 27 օրում։ Հայոց թագավորը հռոմեացիներին ընդունել է բարեկամաբար, ապահովել սնունդով։ Անտոնիոսը Հայաստանում թողեց իր հիվանդ և վիրավոր զինվորներին, և հիմնական ուժերով տեղափոխվեց Անտիոք։ Ընթացքում զոհվեց ևս ութ հազար զինվոր։ Անտոնիոսը շարունակեց Արտավազդի հետ վարվել բարեկամական ձևով ու հարգանքով, իսկ Հռոմում՝ սենատի առաջ, պարտության մեղքը բարդեց Արտավազդի վրա։
Արշավանք Հայաստան
Անտոնիոսը Փոքր Հայքի վրայով Մեծ Հայք արշավեց մ.թ.ա. 34 թվականի գարնանը։ Զորքերը մոտեցան մայրաքաղաք Արտաշատին։ Իր երկիրն ավերածու­թյուններից փրկելու, անձնական բանակցությունների մի­ջոցով հաշտության եզր գտնելու հույսով Արտավազդը գնաց և ներկայացավ Անտոնիոսին, որն անմիջապես ձեր­բակալեց և շղթայեց հայոց արքային ։ Արտաշատը գրավվում է և ավերվում, թալանվում են Հայաստանի հեթանոսական տաճարները։ Երիզա (Երզնկա) բնակավայրում պղծվում է Անահիտի տաճարը, առևանգվում նրա ոսկեձույլ արձանը։ Արքայազն Արտաշեսը, նույնպես պարտություն կրելով, հեռացավ պարթևների մոտ։
Մ.թ.ա. 34 թվականի ամառվա վերջին Եգիպտոս վերադառնալիս Մարկոս Անտոնիոսը տարավ հայոց արքային և նրա որդիներից Տիգրանին ու Արտավազդին։ Ալեքսանդրիայի փողոցներում նշվեց հռոմեական հաղթանակը։ Ոսկե շղթաներով կապված հայոց արքունի ընտանիքը գնում էր առջևից։ Նրանց խոստացել էին ազատություն, եթե Կլեոպատրայի առջևից անցնելիս նրան անվանեին «թագուհիների թագուհի»։ Այդ առթիվ հռոմեացի պատմիչ Դիոն Կասսիոսը գրել է.
Բացի հաղթական շքերթից Անտոնիոսը Հայաստանի նվաճ­ման առթիվ կտրել է տվել նաև դրամներ՝ դիմերեսին իր պատկերը, դարձերեսին՝ «Անտոնիոսը Հայաստանը նվաճած» մակագրություն։ Ալեքսանդրիայի շքերթն անարդյունք եղավ Գայոս Օկտավիանոսի հետ հարաբերությունների համար. Հռոմի հաղթանակը նշվել էր մայրաքաղաքում, ինչպես և Ալեքսանդրիա քաղաքում։ Օկտավիանոսը Անտոնիոսին հայտարարեց պետության ներքին թշնամի, որից հետո հարձակվեց Եգիպտոսի վրա։ Նրանց լարվածության գագաթնակետը եղավ Ակտիումի ծովամարտը (մ.թ. ա. 31), որում պարտվելուց հետո Մարկոս Անտոնիոսն ու Կլեոպատրան ինքնասպան եղան։ Պարթևստանի հետ հաշտություն կնքվեց, և Արտաշես Բ-ն վերադարձավ հայոց գահին։ Հռոմեացիները հեռացան Հայաստանից։
Ծանոթագրություններ
Կատեգորիա:Արտաշեսյանների թագավորության պատերազմներ Կատեգորիա:Հռոմեա-պարթևական պատերազմներ
Ուենսդեյ
«Ուենսդեյ» (Wednesday ), գերբնական տարրերով սարսափ կատակերգություն ժանրի հասունացման մասին ամերիկյան հեռուստասերիալ, որի կենտրոնում ընկած է «Ադամսների ընտանիքը» ֆիլմի կերպար Ուենսդեյ Ադամսը։ Ալֆրեդ Գոֆը և Մայլզ Միլարը հանդես են եկել որպես հեռուստասերիալի ստեղծողներ։ Գլխավոր դերը կատարում է Ջեննա Օրտեգան, հեռուստասերիալում հայտնվել են նաև Գվենդոլին Քրիսթին, Ռիկի Լինդհոումը, Ջեյմի Մաքշեյնը, Հանթեր Դուենը, Փերսի Հայնս Ուայթը, Էմմա Մայերսը, Ջոյ Սանդեյը, Ջորջի Ֆարմերը, Նաոմի Ջ. Օգավան և Քրիստինա Ռիչին։ Քեթրին Զետա-Ջոնսը, Լուիս Գուսմանը և Իսաակ Օրդոնեսը հանդես են եկել էպիզոդիկ դերերով։ Ութ էպիզոդից չորսի ռեժիսորը եղել է Թիմ Բարթոնը, որը նաև հանդիսանում է գործադիր պրոդյուսեր։ Հեռուստասերիալի պրեմիերան կայացել է 2022 թվականի նոյեմբերի 23-ին՝ Նեթֆլիքս հարթակում։
Սյուժե
Հեռուստասերիալը ներկայացնում է դետեկտիվ պատմություն, որը լի է գերբնական ուժերով։ Գլխավոր հերոսուհին Ադամսների ընտանիքի անդամներից Ուենսդեյն է՝ Գոմես և Մորտիշա Ադամսների միակ դուստրը, որը դառնում է «Նեվերմոր» ակադեմիայի ուսանողուհի։ Նա փորձում է կառավարել իր էքստրասենսոր ունակությունները, խանգարել տեղի Ջերիկո քաղաքը ահաբեկող հրեշի սպանություններին, նաև բացահայտել 25 տարի առաջ իր ծնողներին ներքաշած գաղտնիքը և այդ ամենը ակադեմիայում իր նոր և խճճված հարաբերությունների հետ համատեղ  ։
Արտադրություն
Հեռուստասերիալի վրա աշխատանքների կատարման մասին լուրեր հայտնվել են դեռ 2020 թվականի աշնանից։ Այդ ժամանակ դեռևս անհայտ է եղել, թե ով է զբաղվում նախագծով, ԶԼՄ-ներում տեղեկություն էր տարածվել այն մասին, որ Մորտիշայի և Գոմեսի դերակատարումը կարող են կատարել Հելենա Բոնեմ Քարթերը և Ջոնի Դեփը (տեղեկությունը չի հաստատվել)։
2021 թվականին Նեթֆլիքսը պաշտոնաես հայտարարել է նախագծի մասին և նշել է, որ այն բաղկացած է լինելու 8 մասից։ Շոուրաններների և գործադիր պրոդյուսերների դերում հանդես են եկել Ալֆրեդ Գոուն և Մայլզ Միլլերը, ռեժիսորը եղել է Թիմ Բարթոնը ։ Ավելի ուշ Ջեննա Օրտեգան ստացել է գլխավոր դերը, իսկ Քեթրին Զետա-Ջոնսը և Լուիս Գուսմանը՝ համապատասխանաբար Մորտիշայի և  Գոմեսի դերերը ։
2021 թվականի օգոստոսին դերասանական կազմին միացել են Թորա Բերչը (Թամարա Նովակ), Ռիկի Լինդհոումը, (բժիշկա Վալերի Քինբոտ), Ջեյմի Մաքշեյն (շերիֆ Դոնովան Գալպին), Հանթեր Դուեն (Դոնովանի որդին՝ Թայլեր Գալպին), Ջորջի Ֆարմեր (Նեվերմորի այլ ուսանող Այաքս Պետրոուպոլուս), Մուսա Մուստաֆա (մեղվաբուծական ակումբի նախագահ Յուջին Օթինգեր), Էմմա Մայերս (Էնիդ Սինկլեր), Նաոմի Թանքել (վամպիր Յոկո Թանաքա), Ջոյն Սանդայ (Սիրենա Բյանկա Բարքլայ) և Փերսի Հայնս Ուայթ (Քսավյե Թորփ) ։
Հեռուստասերիալի նկարահանումները սկսվել են 2021 թվականի սեպտեմբերի 13-ին Ռումինիա յի Բուխարեստ քաղաքում և ավարտվել են 2022 թվականի մարտի 30-ին ։ Օգոստոսի 17-ին YouTube-ում հեռարձակվել է առաջին թիզերը ։ Պրեմիերան կայացել է 2022 թվականի նոյեմբերի 23-ին՝ Նեթֆլիքս հարթակում  ։
Ընկալում
Հեռուստասերիալը ռեկորդ է սահմանել Նեթֆլիքս հարթակում՝ շաբաթվա կտրվածքով անգլալեզու ծրագրերի դիտման քանակով։ Նեթֆլիքս սթրիմինգ սերվիսի տվյալներով առաջին շաբաթում այն դիտել են 341.2 միլիոն ժամ։ Նախորդ ռեկորդը սահմանել էր «Տարօրինակ դեպքեր» հեռուստասերիալի 4-րդ եթերաշրջանը՝ 335.01 միլիոն ժամ դիտմամբ ։
Ծանոթագրություններ
Կատեգորիա:Նեթֆլիքսի բնօրինակ ծրագրեր Կատեգորիա:Անգլալեզու հեռուստասերիալներ Կատեգորիա:2022 հեռուստասերիալներ Կատեգորիա:Ամերիկյան կատակերգական հեռուստասերիալներ Կատեգորիա:Ամերիկյան սարսափ հեռուստասերիալներ Կատեգորիա:Ամերիկյան ֆենտեզի հեռուստասերիալներ Կատեգորիա:Ամերիկյան քրեական դրամա հեռուստասերիալներ Կատեգորիա:Հեռուստասերիալներ վամպիրների մասին Կատեգորիա:21-րդ դարի հեռուստասերիալներ
1604
Մահեր
Կատեգորիա:1604 Կատեգորիա:Տարեթվեր
1605
Մահեր
Կատեգորիա:1605 Կատեգորիա:Տարեթվեր
Միսս Տիեզերք Կանադա
Միսս Տիեզերք Կանադա, ազգային ամենամյա գեղեցկության մրցույթ, որը 2003 թվականից ընտրում է կանադացի մասնակիցներ « Միսս Տիեզերք » գեղեցկության մրցույթի համար։
Պատմություն
«Beauties of Canada Organization»-ը ստացել է բացառիկ իրավունք 2002 թվականին «Միսս Տիեզերքում» Կանադայի ներկայացուցչին գործուղելու համար։ Կազմակերպության հիմնադիրն է Բրենդոն ՄաքԼենանը, իսկ նախագահը՝ Դենիս Դավիլան։
«Միսս Տիեզերք Կանադա» գեղեցկության մրցույթն առաջին անգամ տեղի է ունեցել 2003 թվականին, առաջին հաղթողը Լին-Մարի Սեսիլն էր։ Սեսիլն ընդգրկվել է «Միսս Տիեզերք» գեղեցկության մրցույթի լավագույն տասնյակում։
Նատալյա Գլեբովան հաղթող է ճանաչվել 2005 թվականին և հետո դարձել «Միսս Տիեզերք 2005»։
Ծանոթագրություններ
Կատեգորիա:Միսս Տիեզերք Կատեգորիա:Գեղեցկության մրցույթներ Կատեգորիա:Կանադացի կանայք
Ամազոնաս ազգային անտառ
Ամազոնաս ազգային անտառ (Floresta Nacional do Amazonas), ազգային անտառ Բրազիլիայի Ամազոնաս նահանգում։
Տեղագրություն
Ամազոնաս ազգային անտառը գտնվում է Բարսելուս և Սանտա Իզաբել դու Ռիու Նեգրու մունիցիպալիտետներում՝ Ամազոնաս նահանգում ։ Ստեղծվել է 1989 թվականի մարտի 1-ի թիվ 97.546 հրամանագրով։ Տարածքը կազմում 1573100 հա ։ Ըստ Չիկո Մենդեսի կենսաբազմազանության պահպանության ինստիտուտի տվյալների՝ տարածքը կազմում է 1944209.59 հա ։
Անտառը տեղակայված է Վերին Ռիու Նեգրու տարածաշրջանում՝ Բրազիլիայի և Վենեսուելայի սահմանի երկայնքով ու Ամազոնաս և Ռորայմա նահանգների միջև ընկած սահմանում։ Պարկը արևմուտքից սահմանակից է Պիկո դա Նեբլինա ազգային պարկին։ Անտառը մեծ մասամբ գտնվում է Յանոմամի պահպանվող տարածքում ։ Պահպանման միավորումը կներառվի առաջարկվող Հյուսիսային Ամազոն էկոլոգիական միջանցքում ։ Բուսականությունը հիմնականում խիտ խոնավ անտառ է (93%), սակայն ներառում է բաց խոնավ անտառ (2%), կամպինարանա (2%) և շփման գոտիներ՝ կամպինարանայի ու խիտ խոնավ անտառի միջև (3%)։
Պահպանություն
Ամազոնաս ազգային անտառը կառավարվում է Չիկո Մենդեսի կենսաբազմազանության պահպանության ինստիտուտի կողմից ։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա ։
Աղբյուրներ
Կատեգորիա:Բրազիլիայի ազգային պարկեր Կատեգորիա:1989 հիմնադրումներ Բրազիլիայում
Ավետարան (5145)
Ծանոթագրություններ
Կատեգորիա:Մատենադարանի ձեռագրեր
Մոնտան Պելե
Մոնտան Պելե (Montagne Pelée), հրաբուխ Փոքր Անտիլյան կղզիների Մարտինիկա կղզում։ Բարձրությունը ծովի մակարդակից 1397 մետր է, հիմքի տրամագիծը՝ 15 կմ։
Տխուր հռչակ ունի 1902 թ. մայիսի 8-ի ժայթքման պատճառով, որի հետևանքով մահացավ կղզու վրա գտնվող Սան Պեր քաղաքի 20 000-ից ավելի բնակիչ։ Այդպիսի ժայթքումով հրաբուխները վերագրում են պելեյան տիպին։ Ավելի թույլ գործել է 1929—1932 թվականներին։ Լեռան ստորոտը դարձել է հրաբխային յուրատեսակ թանգարան։
Կատեգորիա:Հրաբուխներ այբբենական կարգով Կատեգորիա:Ֆրանսիայի հրաբուխներ Կատեգորիա:Մարտինիկա Կատեգորիա:Ակտիվ հրաբուխներ Կատեգորիա:Ստրատոհրաբուխներ
(847) Ագնիա
(847) Ագնիա (Agnia), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 2-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 2,782671 ա. մ., առավելագույնը մոտենում է 2,5235 ա. մ. հեռավորության վրա և հեռանում 3,0419 ա. մ. ։ Արեգակի շուրջ մեկ ամբողջական պտույտ է կատարում 1695,47 երկրային օրվա ընթացքում, իր ուղեծրով շարժվելով միջինում 0,21233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,48° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Լիբերատրիքսի ընտանիքի աստերոիդներ Կատեգորիա:1915 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1606
Մահեր
Կատեգորիա:1606 Կատեգորիա:Տարեթվեր
Ստեփան Մանուկյան
Ստեփան Եսայու Մանուկյան, հայ կինոռեժիսոր, սցենարիստ։
Կենսագրություն
Ստեփան Մանուկյանը ծնվել է Լոռիում։ 1921 թվականին Երևանում հիմնադրել է առաջին պատանի կոմունարների ջոկատները, որոնց շնորհիվ բազմաթիվ որբ ու անտուն պատանիներ են հավաքագրվել մանկատներից, փողոցներից և այլ վայրերից, կրթվել ու դաստիարակվել են, ստացել մասնագիտություն։ Ակտիվ աշխատանք է տարել նրանց տարածման ուղղությամբ նախ Հայաստանում, ապա՝ ողջ Անդրկովկասում։ 1923 թվականին ընտրվել է Հայաստանի պատկոմական կազմակերպության կենտրոնական շտաբի պետ։ Նույն թվականին կուսակցության Անդրերկրկոմը նրան փոխադրել է Թիֆլիս` կազմակերպելու և ղեկավարելու անդրկովկասյան կոմունիստական պատանեկան շարժումը։ Հետագայում ընտրվել է Անդրկովկասյան պատանեկան կոմունիստական Լենինի անվան կազմակերպությունների բյուրոյի նախագահ ։
Մահացել է Դիլիջանում, երկարատև ու ծանր հիվանդությունից հետո ։ Շիրիմը գտնվում է Երևան քաղաքի «Կոմիտասի անվան զբոսայգու» պանթեոնում ։
Գործունեություն
1925 թվականից եղել է ֆիզկուլտուրայի Գերագույն խորհրդի պատասխանատու քարտուղարը։ Ակտիվ մասնակցություն է ցուցաբերել աշխատանքային դպրոցների մայրենի լեզվի նոր դասագրքեր կազմելու գործին։ Եղել է պրոլետարական «Նոյեմբեր» գրական խմբերի կազմակերպիչներից մեկը, որոնք հետագայում՝ 1925 թվականին միացվել են Հայաստանի պրոլետգրողների ասոցիացիային։
Եղել է Հայկինոյի կինոբեմադրիչ
Ծանոթագրություններ
Կատեգորիա:Հայ ռեժիսորներ Կատեգորիա:1901 ծնունդներ Կատեգորիա:Ապրիլի 21 ծնունդներ Կատեգորիա:1930 մահեր Կատեգորիա:Հուլիսի 20 մահեր Կատեգորիա:Դիլիջան քաղաքում մահացածներ Կատեգորիա:Կոմիտասի անվան պանթեոնում թաղվածներ Կատեգորիա:Հայ կինոռեժիսորներ Կատեգորիա:Հայ սցենարիստներ
31st Union
31st Union, համակարգչային խաղերի մշակմամբ զբաղվող ընկերություն, որը տեղակայված է Սան Մոտեո քաղաքում (Կալիֆոռնիա) և Վալենսիայում (Իսպանիա)։
Պատմություն
Ստուդիան հիմնադրվել է 2019 թվականի փետրվարին և սկզբնական շրջանում կրել է 2K Silicon Valley անվանումը, գլխավոր տնօրեն է նշանակվել Sledgehammer Games-ի համահիմնադիր Մայքլ Կոնդրիի կողմից ։
Բացի Կոնդրիից, ստուդիայում աշխատում են Sledgehammer Games-ի ևս մի քանի նախկին աշխատակիցներ ։ Ներկա պահին ընկերությունը ակտիվ աշխատանքներ է կատարում սեփական մտավոր ունեցվածքի վրա ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Գուստավո Լիմա
Գուստավո Լիմա (Gusttavo Lima, ), բրազիլացի երգիչ և Սերտանեժո (լատիներեն Sertanejo) երաժշտական ժանրի երգերի կատարող։ Միջազգային ճանաչում է ստացել "Balada" երգով։
Կենսագրություն
Ամեն ինչ սկսվում է 1999 թվականից, երբ 9 տարեկան Գուստավոն առաջին անգամ ելույթ է ունենում դպրոցական երգչախմբում` կատարելով Դի Կամերգա եղբայների կողմից գրված É o Amor երգը։ Ուղիղ մեկ տարի անց, 2010 թվականին պայմանագիր է ստորագրում Som Livre կազմակերպության հետ և հրատարակում է իր Inventor dos Amores (CD и DVD) ալբոմը` Audio Mix-ի հետ համապրոդյուսերությամբ, ալբոմը վաճառվել 15 հազար օրինակով։ Մի քանի սինգլներ ալբոմին հաջողություն են բերում, այդ թվում և` նույնանուն Inventor dos Amores սինգլը, որը ձայնագրվել է բրազիլական Jorge & Mateus դուետի մասնակցությամբ և հայտնվել է Brasil Hot 100 Airplay-ի 24-րդ հորիզոնականում։
Առաջին հաջողությունից հետո երգիչը կատարել է Cor de Ouro երգը, որը բրազիլական ռադիոչարթում հասել է 21-րդ հորիզոնական և Balada երգը (հայտնի է նաև ինչպես Balada (Tchê Tcherere Tchê Tchê) և Balada Boa), որը երգչին համաշխարհային ճանաչում է բերում։ Երգին հաջողվել է չարթեր գլխավորել Բելգիայում, Իտալիայում, Ֆրանսիայում, Հոլանդիայում, ինչպես նաև` բարձրանալ Brasil Hot 100 Airplay-ի երրորդ և Brasil Hot Popular Songs-ի առաջին հորիզոնականներ։
2011 թվականին թողարկել է Gusttavo Lima e Você համերգային ալբոմը (CD и DVD), որը ձայնագրվել է Պատուս Դի Մինասեյում, Ֆենամիլյուի ժամանակ (եգիպտացորենի տոն), երբ ելույթ է ունեցել 60.000-անոց հանդիսատեսի առաջ։ Ալբոմը հասել է բրազիլական ալբոմների չարթերի 7-րդ հորիզոնական և դարձել է պլատինե` վաճառվելով 50.000 օրինակով ։ 2011 թվականին Google որոնողական համակարգում Գուստավոն եղել է երրորդ հայտնի մարդը Բրազիլիայից ։ 2012 թվականին սկզբում երգիչը մեկնել է իր առաջին միջազգային ուղևորությանը` համերգներ տալով ԱՄՆ-ի ինը քաղաքներում, այդ թվում և` Բոստոնում և Լաս-Վեգասում։ В октябре, того же года, выходит в Бразилии новый концертный альбом Густаву Ao Vivo em São Paulo (CD и DVD). Альбом был записан в Credicard Hall в Сан-Паулу. Նույն տարվա հոկտեմբերին Բրազիլիայում թողարկվում է Գուստավոյի նոր համերգային Ao Vivo em São Paulo (CD և DVD) ալբոմը։ Ալբոմը ձայնագրվել էլ Սան Պաուլոյի Credicard Hall ստուդիայում։ 2014 թվականին Tchê Tcherere Tchê Tchê երգի հիման վրա գովազդ է նկարահանվել Նեյմարի հետ, որը երգին մեծ ճանաչում է բերել։
Արտաքին հղումներ
Կատեգորիա:1989 ծնունդներ Կատեգորիա:Բրազիլացի երգիչներ Կատեգորիա:21-րդ դարի երգիչներ Կատեգորիա:Բրազիլացի կոմպոզիտորներ
Հրաժեշտ Պետերբուրգին
«Հրաժեշտ Պետերբուրգին» («Прощание с Петербургом»), խորհրդային գեղարվեստական ֆիլմ, որը նկարահանել է ռեժիսոր Յան Ֆրիդը «Լենֆիլմ» կինոստուդիայում 1971 թվականին։
Պրեմիերան կայացել է 1972 թվականի հունիսի 12-ին ։
Սյուժե
19-րդ դարի կեսերին երիտասարդ ավստրիացի կոմպոզիտոր Յոհան Շտրաուսը բազմիցս ժամանել է Ռուսաստան։ Նրա համերգները Պավլովսկում՝ Պետերբուրգի մոտ, միշտ անցել են անփոփոխ հաջողությամբ։ Ի հիշատակ Ռուսաստանում իր գտնվելու՝ կոմպոզիտորը գրել է հայտնի վալսը՝ «Հրաժեշտ Պետերբուրգին»։
Ֆիլմը պատմում է Յոհան Շտրաուսի՝ Ռուսաստանում գտնվելու, 1857 թվականի ամռանը Պավլովսկում նրա համերգների և ռուս արիստոկրատուհի Օլգա Սմիրնիտսկայայի հանդեպ սիրո մասին, որին նա նվիրել է մի քանի ստեղծագործություններ։
Արտաքին հղումներ
Կատեգորիա:Խորհրդային ֆիլմեր Կատեգորիա:1971 ֆիլմեր Կատեգորիա:Ռուսերեն ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:1972 ֆիլմեր Կատեգորիա:Խորհրդային մելոդրամա ֆիլմեր Կատեգորիա:Խորհրդային պատմական ֆիլմեր Կատեգորիա:Ռուսական ֆիլմեր
1607
Մահեր
Կատեգորիա:1607 Կատեգորիա:Տարեթվեր
Ջանփոլադյան թատրոն
Ջանփոլադյան թատրոն, թատերական շենք Երևանում, պատկանել է Ե․ Ջանփոլադյանին։ Սկզբում եղել է քաղաքային ակումբ։
Ներկայացումներ
Այն եղել է Երևանի կենտրոնական թատերաշենքը, ուր տեղի խմբերից բացի ներկայացումներ են տվել նաև Թիֆլիսի, Բաքվի հայ դերասանները, Ռուսաստանի, Ուկրաինայի, ինչպես և Եվրոպայից եկած դերասաններն ու թատերախմբերը։ 1913 թվականին առաջին անգամ ներկայացվել է Ա․ Տիգրանյանի «Անուշ» օպերան։ Հյուրախաղերով հանդես են եկել Սիրանույշի, Հ․ Աբելյանի, Հ․ Ջարիֆյանի, Հ․ Արաբլինսկու և այլոց թատերախմբերը։ 1924-1925 թվականներին Ջանփոլադյան թատրոնում ներկայացումներ են տվել Երևանի Հեղափոխության, 1929-1938 թվականներին՝ Պատանի հանդիսատեսի թատրոնները, հետագայում՝ Գորկու անվան բանվորական թատրոնը և Սունդուկյանի անվան թատրոնի դերասաններից կազմված խըմբերը։ Այժմ՝ Գայի անվան սպայի տունն է։
Կատեգորիա:Երևանի թատրոններ
1608
Մահեր
Կատեգորիա:1608 Կատեգորիա:Տարեթվեր
Թեթև հարձակվող
Թեթև հարձակվող կամ երրորդ համար, դիրք բասկետբոլ սպորտաձևում, նշանակվում է ԹՀ (SF) տառերով։ Ծանր հարձակվողների համեմատ թեթև հարձակվողները թեթևակի կարճահասակ են, քաշով ավելի թեթև և ավելի արագավազ։ Ինչպես հարձակվող պաշտպանը, թեթև հարձակվողի հիմնական պարտականությունը միավոր բերելն է։ Ի տարբերություն պաշտպանների, թեթև հարձակվողները ավելի բարձրահասակ են (200-210 սմ), ինչի շնորհիվ ավելի հաջող կերպով են տիրում անդրադարձներին կամ կարողանում բլոկ դնել հակառակորդի նետումներին։
Տես Նաև
Կատեգորիա:Բասկետբոլային դիրքեր
1609
Մահեր
Կատեգորիա:1609 Կատեգորիա:Տարեթվեր
Բել (քաղաք, Կալիֆոռնիա)
Բել (Bell), քաղաք Կալիֆոռնիա նահանգի Լոս Անջելես շրջան ում, որի բնակչությունը 2000 թվականի մարդահամարի արդյունքում կազմել է 36 664 մարդ ։ Բելը տեղակայված է Լոս Անջելես գետի արևմուտքում։ Քաղաքի մասշտաբը 6,84 կմ² է (Բելը տասներեքերորդն է Ամերիկայի ամենափոքր քաղաքների ցանկում՝ 25 000 բնակչությունից ոչ պակաս )։ Լոս Անջելեսի արվարձանն է։
Պատմություն
Բել քաղաքի պատմությունը հաշվարկվում է մի քանի հազար տարի։ Մ.թ.ա. 500 թվականին այստեղ բնակություն էին հաստատել գաբրիելինո ցեղի հնդկացիները (տոնգվա)։ 16-րդ դարի կեսերից այդ շրջանում բնակվում էին իսպանացիները։ Իսպանացի զինվոր և արիստոկրատ Դոն Անտոնիո Մարիա Լուգան (1775-1860 ) բնակություն է հաստատել 30 հազար ակր մեծությամբ տարածքում, որի մեջ մտնում էր նաև Բել քաղաքի ներկայիս տարածքը (ինչպես նաև Բել Գարդենսը, Վերնոնը, Կոմերսը, Կուդայը, Լինվուդը, Մեյվուդը, Սաութ Գեյթան, Ուոլնաթ պարկը և Հանթինգթոն պարկը)։ 1810 թվականին Իսպանիայի թագավորը պաշտոնապես այդ հողերը շնորհել է Լուգային՝ որպես պարգև իր զինվորական ծառայության համար ։ Այս հսկայական տարածքը կոչվում է Սան Անտոնիո Ռանչո։ Բացի այդ, 1816-1819 թվականներն ընկած ժամանակահատվածում Լուգան Լոս Անջելես ի փոքրիկ քաղաքի քաղաքապետն էր ։ Անտոնիո Մարիա Լուգան մահացել է 1860 թվականին 85 տարեկան հասակում։ 1865 թվականին Լուգայի ընտանիքի նյութական վիճակը վատացել է, և նրանք ստիպված են եղել վաճառել իրենց տարածքների մեծ մասը մեկ ակրի համար մեկ դոլարից պակաս գնով։ 1870 թվականի և 1890 թվականների միջև ընկած ժամանակահատվածում Լոս Անջելեսից այստեղ են եկել մի խումբ նորաբնակներ։ 1876 թվականին այստեղ է ժամանել Ջեյմս Ջորջ Բելն իր ընտանիքի հետ։ Բելի ընտանիքը ձեռք է բերել 360 (1,5 կմ²) ակր հող և սկսել է զարգացնել մանր տնտեսությունը և անասնաբուծություն ը։ 1898 թվականին Սան Անտոնիոյի Ռանչոն ստացել է նոր անուն՝ Բել ։
20-րդ դարում Բելը վատ բնակեցված վայր էր, սակայն 1900-1915 թվականներին ավելի ու ավելի շատ մարդիկ են սկսել բնակություն հաստատել այստեղ։ Բացվել են դպրոցներ, եկեղեցիներ և գրադարաններ։ 1913 թվականին մի քանի փոքր ձեռնարկություններ սկսել են իրենց աշխատանքը։
Առաջին համաշխարհային պատերազմ ից հետո՝ հատկապես 1920-1935 թվականներին, տեղի է ունեցել իսկական «շինարարական բում»։ Մարդիկ շարունակում էին բնակվել այդ տեղանքում, ստեղծում էին նոր դպրոցներ, հասարակական կազմակերպություններ։ Նույն ժամանակ կառուցվել է կոյուղու համակարգը։
1927 թվականի նոյեմբերի 7-ին Բելը պաշտոնապես ստացել է քաղաքի կարգավիճակ ։
Աշխարհագրություն
Քաղաքի ընդհանուր մակերեսը կազմում է 6,84 կմ² (6,42-հողատարածք, 0,42-ջուր)։
Ժողովրդական վիճակագրություն
Ըստ 2000 թվականի մարդահամարի տվյալների՝ Բել քաղաքի բնակչության թիվը կազմում է 36 664 մարդ ։ Ռասայական կազմը հետևյալն է. սպիտակամորթներ՝ 48,45%, աֆրոամերիկացիներ՝ 1,28%, բնիկ ամերիկացիներ՝ 1,7%, ասիացիներ՝ 1,07%, Խաղաղօվկիանոսյան կղզիների բնակիչներ՝ 0,06%, այլ ցեղեր՝ 43,09%։
Ծանոթագրություններ
Կատեգորիա:Կալիֆոռնիայի քաղաքներ Կատեգորիա:Լոս Անջելես շրջանի (Կալիֆոռնիա) քաղաքներ Կատեգորիա:1913 թվականին հիմնադրված բնակավայրեր Կատեգորիա:Լոս Անջելես շրջանի (Կալիֆոռնիա) բնակավայրեր Կատեգորիա:Լոս Անջելես շրջան (Կալիֆոռնիա) Կատեգորիա:Կալիֆոռնիայի բնակավայրեր
1610
Դեպքեր
Գալիլեո Գալիլեյը հայտնաբերում է Յուպիտեր մոլորակի 4 ամենամեծ լուսինները, որոնք անվանվում են Գանիմեդ, Կալիստո, Եվրոպա և Իո։ Այս հայտնագործությունը առաջին ապացույցն էր, որ Երկիր մոլորակը արևային համակարգի կենտրոնը չի։
Մահեր
Կատեգորիա:1610 Կատեգորիա:Տարեթվեր
Չեդև
Չեցա (Чедьев), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յարենգա գետի ձախ ափին՝180 կմ հեռավորության վրա։ Գետի երկարությունը 41 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
(848) Իննա
(848) Իննա (Inna), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 5-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 3,107296 ա. մ., առավելագույնը մոտենում է 2,5833 ա. մ. հեռավորության վրա և հեռանում 3,6313 ա. մ. ։ Արեգակի շուրջ մեկ ամբողջական պտույտ է կատարում 2000,66 երկրային օրվա ընթացքում, իր ուղեծրով շարժվելով միջինում 0,179941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,05° անկյուն։
Իննա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։ Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:Ֆեմիսի ընտանիքի աստերոիդներ Կատեգորիա:1915 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հունաստանի և Դանիայի արքայադուստր Սոֆյա
Հունաստանի և Դանիայի արքայադուստր Սոֆյա, հույն արքայազն Անդրեյի դուստրը, առաջին ամուսնությամբ՝ Հեսսենի արքայադուստր, արքայազն Քրիստոֆի կինը, երկրորդ ամուսնությամբ՝ Հանովերի արքայադուստր, արքայազն Գեորգ Վիլհելմի կինը։ Էդինբուրգի դուքս արքայազն Ֆիլիպի՝ Եղիսաբեթ II թագուհու ամուսնու ավագ քույրերից մեկն է։
Առաջին ամուսնություն
Սոֆյան առաջին անգամ ամուսնացել է 1930 թվականի դեկտեմբերի 15-ին Կրոնբերգում Հեսսենի արքայազն Քրիստոֆի (1901—1943) հետ։ Նրա ամուսինը արքայազն Ֆրիդրիխ Հեսսենցու և արքայադուստր Մարգարիտա Պրուսացու որդին էր։ Նա Վիկտորյա թագուհու և արքայազն Ալբերտ Սաքսեն Կոբուրգ Գոթացու ծոռն էր։ 1943 թվականի հոկտեմբերի 7-ին արքայազն Քրիստոֆերը Իտալիայի Ապենինյան լեռների շրջակայքում Ֆորլիի մոտ զոհվել է ավիավթարից ։ Նրա մարմինը հայտնաբերվել է երկու օր անց։ Ամուսիններն ունեցել են 5 զավակ.
Արտաքին հղումներ
Կատեգորիա:Հույն կանայք Կատեգորիա:Դանիայի արքայադստրեր Կատեգորիա:Հունաստանի արքայադստրեր
Քալեբ Մաքլաֆլին
Քալեբ Մաքլաֆլին (Caleb McLaughlin, ), ամերիկացի դերասան։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Լուկաս Սինքլերի դերով ։
Վաղ կյանք
Մաքլաֆլինը մեծացել է Նյու Յորքի արվարձանում գտնվող Քարմել քաղաքում։ Նա հաճախել է Քենթ տարրական դպրոցը, որից հետո մեկ տարի հաճախել է Ջորջ Ֆիշերի միջնակարգ դպրոց։ Հինգերորդ դասարանը ավարտելուց հետո Մաքլաֆլինը տեղափոխվում է Նյու Յորք։ Նա մեկ տարի հաճախել է պարային դպրոց, որից հետո սովորում է Հարլեմի արվեստի դպրոցում՝ «Առյուծ արքան» մյուզիքլի նախկին պրոդյուսեր Օդրի Լինչի մոտ։
Ծանոթագրություններ
Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի տղա երեխա դերասաններ